《江船》
宋代·薛朋龟

夜色千山白，扁舟独进迟。乡心共帆急，世路与波随。

性野禽鱼习，官寒故旧知。江梅如爱客，早放岁寒枝。

作者简介：薛朋龟，字彦益，鄞（今浙江宁波）人。徽宗政和八年（一一一八）进士，授仙居县尉，改楚州司录。钦宗靖康间擢为奉议郎，监行在登闻检院兼权工部郎中，又兼权吏部。出知兴国军，奉祠。于知衡州任致仕。在里门与汪思温辈结社林下，时称四明五老。有《彦益先生集》二十卷，已佚。事见《宝庆四明志》卷八、《甬上耆旧诗》卷二。今录诗七首。